Зімой, асабліва ў перыяд утварэньня ўстойлівага сьнежнага покрыва і моцных маразоў, птушкам становіцца цяжэй здабываць корм. Абмен рэчываў у іх арганізме працякае так хутка, што без корму яны здольныя вытрымаць ўсяго некалькі гадзін. Падчас маразоў гэты час значна скарачаецца. Птушка, якая не пасьпела за кароткі зімовы дзень назапасіцца неабходнай колькасьцяй пажыўных рэчываў, можа загінуць. У такой сітуацыі чалавечая дапамога птушкам проста неабходная.